Kriminal

**Kriminal, kršenje zakona**, je postupak, čin, djelo kažnjivo po zakonu, zlodjelo.

Kriminalitet je pojava u društvu koja se manifestuje u vršenju društveno opasnih djela za koja je predviđena krivična sankcija. Dakle, pod kriminalitetom se ne podrazumijeva kršenje onih društvenih pravila za koja nije predviđena krivična sankcija.

Svaka društvena zajednica preduzima mjere za suzbijanje kriminaliteta.

Te mjere se u osnovi svode na preventivne i represivne.

Preventivne mjere usmjerene su na uklanjanje uzroka kriminaliteta, dok se represivne primjenjuju prema učiniocu krivičnog djela nakon što je djelo izvršeno.

Ova podjela je relativnog značaja, jer i preventivne mjere mogu sadržavati elemente represije, a s druge strane represivne mjere po pravilu za svrhu imaju prevenciju tj. suzbijanje kriminaliteta.

## Vrste kriminala: 
* sajber kriminal (en: cybercrime), kriminal počinjen uz pomoć kompjutera i interneta, sa ciljem da se ukrade lični identitet neke osobe, ili proda prokrijumčarena roba, ili da se prikrade žrtvama, ili da poremeti nečiji rad uz pomoć štetnih programa
* delikti poput ubistva ili paljevine
* otmice, nasilno uzimanje neke osobe, zarobljavanje i odvođenje silom
* kidnapovanje, nezakoniti akt zarobljavanja i odvođenja osobe, protivno volji te osobe, i njeno držanje u lažnom zarobljeništvu 
* reketiranje (en: racketeering), učestvovanje u reketiranju, koje je nesavjesna i nepoštena praksa, posebno kada uključuje pridobijanje novca kroz prijevaru ili iznuđivanje
* podmićivanje je praksa nuđenja nečeg, obično novca, osobi, u cilju dobijanja nedozvoljene prednosti
* krađa, pljačka, otimačina, lopovluk, je uzimanje nečega, od nekoga, na nezakonit način 
* kršenje povjerenja, je krađa nakon što je neko dobio povjerenje od drugog, pa zatiom izvršio nezakonito djelo 
* pronevjera; nezakonito uzimanje sredstava ili imovine koje su povjerene na čuvanje pojedincu, ali u stvari pripadaju nekom drugom
* prepad, upad; pokušaj od strane špekulanata da prevare investitora
* haranje, pljačkanje brodova
* sitne krađe
* krađe u prodavaonicama
* pljačkanje radnji i banaka uz zastrašivanje i nasilje
* oružana pljačka
* gusarenje (en: hijacking); pljačkanje putnika, vozila u prolazu
* pljačkanje na putevima
* piratstvo na moru; preuzimanje kontrole nad brodovima 
* biopiratstvo; krađa biološkog materijala, nezakonito prikupljanje autohtonih biljaka od korporacija koje ih patentiraju za sopstvenu upotrebu
* prikrivanje prihoda u cilju neplaćanja poreza
* krađa ovaca i krava
* ucjena; iznuđivanje novca od strane lopova koji žele objaviti, objelodaniti, odati, otkriti informacije koje mogu diskreditirati osobu koja je žrtva ucjene i time dovesti do gubitka ugleda, i gubljenja povjerenja u nju
* plaćanje danka za lažnu zaštitu
* provalništvo; nezakoniti ulazaka na posjed u cilju činjenja nezakonitih djela poput krađe, silovanja i sl. 
* invazija na dom; provala u stambenu jedinicu u vremenu kada su stanari prisutni 
* krivotvorenje, falsifikat; pravljenje ili izmjena predmeta sa namjerom prevare 
* krivotvorenje novca 
* obmana, prijevara, zloupotreba; namjerna varka koja ima za rezultat povrjeđivanje druge osobe 
* krađa identiteta; prikupljanje ličnih podataka osobe, njenih brojeva socijalnog osiguranja, kreditnih kartica, pasoša, bez znanja žrtve i kriminalno korištenje podataka. Potreban je naročit oprez kod davanja povjerljivih podtaka drugom. Poznati su slučajevi kada su pojedinci neoprezno davali svoje podatke osobma koje su se lažno predstavljale u telefonskim pozivima, a ovi su im odavali svoje lične podatke.
* prijevare uz pomoć pisama
* prijevare na izborima; su lažna predstavljanja ili mijenjanja rezultata izbora
* presumirana krivnja, smatranje da je neko kriv samo zbog okolnosti događaja 
* prikrivanje nečijih prava i fer šanse da ih predstavi na suđenju 
* podmuklost, himbenost, lukavost; prikrivanje nečega ili lažno prikazivanje sa zlobnom namjerom da se ošteti drugog
* prijevara koja proističe iz npr. navođenja nekoga da potpiše lažan ugovor
* korištenje lažnih dokumenata
* lažna poslovna "piramida"
* šibicarenje
* sakaćenje, teško ozljeđivanje
* kršenje reda i mira
* lažno pretendovanje na vlasništvo, lažno predstavljanje i dobijanje vlasništva kao rezultat toga 
* javna nagost, golotinja; nepristojno i napasno izlaganje tijela na javnom mjestu
* lažno svjedočenje
* pobuna, zavođenje u cilju svrgavanja vlasti
* napad, sa ciljem nanošenja povreda 
* opiranje hapšenju 
* huliganstvo
* seksualni napadi, seksualno zlostavljanje, seksualni kriminal
* zlostavljanje
* silovanje
* silovanje maloljetnica
* silovanje od strane počinioca poznatog žrtvi ( npr. na dogovorenom sastanku)
* prostitucija
* ratni zločin

## Također pogledajte 
* Organizovani kriminal
* Ulični neredi u Londonu 2011
* Divlje naselje
* Apatija posmatrača
* Fotoelaborat
* Kriminal bijele kragne

## Reference 
## Vanjski linkovi 
* https://web.archive.org/web/20150228200104/http://mup.ks.gov.ba/aktuelno/vijesti

Kategorija:Pravo
Kategorija:Kriminal